དེའི་རྗེས་སུ་བྱང་ཤམ་བྷ་ལའི་རྒྱལ་བོ་རིགས་ལྡན་རྒྱལ་དཀས་རྒྱལ་སྲིད་སྐྱོང་བའི་སྐབས་སུ།རྒྱ་གར་འཕགས་པའི་ཡུལ་གྱི་མཁས་པ་དུས་ཞབས་པ་ཆེན་པོ་འཇམ་པའི་རྡོ་རྗེ་ཞེས་མདོ་སྔགས་ཀུན་ལ་མཁས་པ་ཞིག་བྱོན་པ་དེ་རྒྱ་གར་ནས་བྱང་གི་ཕྱོགས་སུ་ཕེབས་ཏེ།མཐར་བྱང་ཤམ་བྷ་ལར་བྱོན་ནས་རིགས་ལྡན་དངོས་དང་མཇལ་ནས་བླ་མར་བསྟེན་ཏེ།དཔལ་དུས་ཀྱི་འཁོར་ལོས་གཙོས་པའི་རྒྱུད་སྡེ་མང་པོ་གསན་པ་དང་།འགའ་ཞིག་ཐུགས་ངོར་བཞེས།འགའ་ཞིག་གླེགས་བམ་དུ་བྲིས་ཏེ་རྒྱ་གར་དུ་གདན་དྲངས་པ་ནས་དཔལ་དུས་ཀྱི་འཁོར་ལོའི་རྒྱུད་རྒྱ་གར་འཕགས་པའི་ཡུལ་དུ་དར་བའོ།།